شه‌فه‌ق نيوز/ بانك ناوه‌ندى عراقى، ئاشكراى ته‌رخانكردن 800 مليۆن دينار كرد ئه‌را خاسه‌وكردن شار گه‌شتيارى له‌ حه‌بانيه‌.
بانكه‌گه‌ له‌ به‌ياننامه‌يگ ئه‌را شه‌فه‌ق نيوز وت: وه‌ل نزيكه‌وبوين رووژه‌يل جه‌ژن قوربان و گرنگيداين وه‌ كه‌رت گه‌شتيارى و هه‌ڵكه‌فت خوه‌شگوزه‌رى له‌ عراق، بانكه‌گه‌ له‌رێ ده‌سپيشخه‌رييگ تواناى ته‌مويكردن له‌لايه‌ن بانكه‌يل تايبه‌ت و كۆمپانيايه‌يل سه‌يره‌فه‌ و وه‌سه‌رپه‌رشى راسه‌وخۆ بانكه‌يل تايبه‌ت بڕيار وه‌پيداين 800 مليۆن دينار وه‌ ئداره‌ى شار گه‌شتيارى له‌ حه‌بانيه‌ درياگه‌ له‌وه‌ر ئه‌وه‌گ ئه‌را كاره‌يل خاسه‌وكردن شاره‌گه‌ وه‌كار باريه‌ێد و ئاماده‌ بكريه‌ێد ئه‌را پيشوازى له‌ گه‌شتياره‌يل.
جى باسه‌، ئامانج له‌ى ده‌سپيشخه‌ريه‌ ئه‌وه‌سه‌ پشتگيرى و ته‌مويل چالاكيه‌يل و پرووژه‌يل كۆمه‌ڵگايى و ئنسانى و ژينگه‌يى و رووشنهويرى و هونه‌رى بكريه‌ێد.
